Julius Kalibatas

Julius Kalibatas (g. 1952 m. vasario 23 d. Vilniuje) – Lietuvos gydytojas, habilituotas biomedicinos mokslų daktaras. 

 Biografija 
1976 m. baigė Vilniaus universitetą. 1984 m. apgynė disertaciją „Klinikinė-patogenetinė reikšmė imunokompetentinių ląstelių pokyčių alkoholinių kepenų ligų išsivystymui“, medicinos mokslų kandidatas. Stažavo Berno (1988-1989 m.), Monrealio (1993 m.) universitetuose. 1989 m. Rygos medicinos institute apgynė disertaciją „Lėtiniai alkoholiniai kepenų pažeidimai (patogenezė, klinika, diagnostika)“, medicinos mokslų daktaras.http://www.mokslas.mii.lt/mokslas/SRITYS/duom00.php?pav=K&sritis=B 

1980–2000 m. Vilniaus universiteto dėstytojas, 1990–1996 m. VU Medicinos fakulteto Bendrosios praktikos gydytojo centro vadovas, nuo 1991 m. profesorius. 1997–2001 m. LR Sveikatos apsaugos ministerijos Asmens sveikatos departamento Pirminės sveikatos priežiūros skyriaus viršininkas. 2001–2006 m. Higienos instituto direktorius, žurnalo „Visuomenės sveikata“ vyr. redaktorius.Kas yra kas Lietuvoje. Lietuvos pasiekimai 2008. - Kaunas: Neolitas, 2008. - 703 psl.

1992 m. įkūrė Bendrosios praktikos (šeimos) gydytojų asociaciją, nuo 1992 m. jos prezidentas.https://rekvizitai.vz.lt/imone/lietuvos_bendrosios_praktikos_seimos_gydytoju_asociacija/

 Mokslinė veikla 
Sukūrė kepenų alkoholinių ligų imunopatogenezės teoriją. Paskelbė apie 230 mokslinių darbų. 7 išradimų autorius.https://www.vle.lt/Straipsnis/Julius-Kalibatas-36529

 Šaltiniai 

Kategorija:Lietuvos gydytojai
Kategorija:Lietuvos redaktoriai
Kategorija:Lietuvos išradėjai
Kategorija:Vilniaus universiteto dėstytojai